L 145/18 De Europæiske Fællesskabers Tidende 10. 6. 1999 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 4. november 1998 om Frankrigs støtte til Nouvelle Filature Lainiére de Roubaix (meddelt under nummer K(1998) 3515) (Kun den franske udgave er autentisk) (EØS-relevant tekst) (1999/378/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 93, stk. 2, første afsnit, under henvisning til aftalen om Det Europæiske Økono- miske Samarbejdsområde, særlig artikel 62, stk. 1, litra a), efter i overensstemmelse med ovennævnte bestemmelser at have givet de interesserede parter en frist til at frem- sætte deres bemærkninger, under henvisning til disse bemærkninger, og ud fra følgende betragtninger: I. PROCEDURENS FORLØB Ved skrivelse af 6. maj og 16. september 1996 henledte den tyske brancheorganisation Industrieverband Garne und Gewebe Kommissionens opmærksomhed på, at der var eller kunne være ydet statsstøtte til Nouvelle Filature Lainiére de Roubaix. Ved skrivelse af 25. september 1996 og efter udtrykkelige anmodninger fra Kommissionen ved skrivelser af 15. maj og 3. juli 1996 underrettede den franske regering Kommissionen om den støtte, som den havde ydet eller agtede at yde til Nouvelle Filature Lainiére de Roubaix. Ved skrivelser af 22. november 1996, 16. januar, 2. april og 3. juli 1997 fremsendte den franske regering yderligere oplysninger til Kommissionen. Ved skrivelse af 19. september 1996 fik Kommissionen tilsendt den dom, som handelsretten i Roubaix Tourcoing den 17. september 1996 havde afsagt i konkurssagen angående SA Filature Lainiére de Roubaix. Ved skrivelse af 18. august 1997 meddelte Kommissionen den franske regering, at den havde besluttet at indlede proceduren i traktatens artikel 93, stk. 2, over for støtten. Kommissionens beslutning om indledning af proceduren blev offentliggjort i EF-Tidende (). Kommissionen opfor- drede heri alle interesserede parter til at fremsætte deres bemærkninger til den omhandlede støtte. Ved skrivelse af 24. september 1997 fremsatte den franske regering sine bemærkninger til Kommissionen. På grundlag heraf udbad Kommissionen sig yderligere oplys- ninger i sagen ved skrivelser af 2. marts og 17. juni 1998, som den franske regering besvarede ved skrivelser af 8. maj, 21. juli og 16. oktober 1998. Supplerende oplys- ninger blev fremsendt ved skrivelse af 30. oktober 1998. II. BESKRIVELSE AF STØTTEN Denne beslutning omhandler den støtte i form af indskud af ansvarlig lånekapital på 18 mio. FRF og en investe- ringspræmie på 22 mio. FRF, som den franske regering har ydet til Nouvelle Filature Lainiére de Roubaix i forbindelse med SA Filature Lainiére de Roubaixs konkurs. () EFT C 392 af 24.12.1997, s. 6.